stanford-oval/wikipedia huggingface dataset:
ฮาร์ตสเตชัน/สเตย์โกลด์
ชาร์ต > บิลบอร์ด (ญี่ปุ่น)

| วางจำหน่าย | ชาร์ต | อันดับสูงสุด | ยอดขายรวม | อยู่ในชาร์ต |
| --- | --- | --- | --- | --- |
| 20 กุมภาพันธ์ พ.ศ. 2551 | Billboard Japan Hot 100 | #2 |  |  |
| 20 กุมภาพันธ์ พ.ศ. 2551 | Billboard Japan Airplay Charts | #1 | N/A | 2 อาทิตย์ |
| 20 กุมภาพันธ์ พ.ศ. 2551 | Billboard Japan Hot Singles Chart | #3 |  |  |
| ด ค กฮิคารุ อุทาดะ |
| --- | --- |
อัลบั้มภาษาญี่ปุ่น: เฟิสต์เลิฟ • ดิสแทนส์ • ดีปริเวอร์ • อัลตราบลู • ฮาร์ตสเตชัน
อัลบั้มภาษาอังกฤษ: พรีเชียส  • เอ็กโซดัส • ดิสอิสเดอะวัน
อัลบั้มรวมฮิตภาษาญี่ปุ่น: อุทาดะฮิคารุซิงเกิลคอลเลกชัน ชุดที่ 1 • อุทาดะฮิคารุซิงเกิลคอลเลกชัน ชุดที่ 2
ซิงเกิลภาษาญี่ปุ่น: ออโตแมติก/ไทม์วิลเทลล์ • มูวฟ์วิน' อินวิทเอาท์ยู • เฟิสต์เลิฟ • แอดดิกเทตทูยู • เวต & ซี:ริค • ฟอร์ยู / ไทม์ลิมิต • แคนยูคีปอะซีเครต? • ไฟนอล ดิสแทนส์ • ทราเวลลิง • ฮิคาริ • ซากุระดรอปส์ / เลตเทอร์ส • คัลเลอร์ส • ดะเระกะโนะเนไกกะตะนาอูโคโระ • บีมายลาสต์ • แพสชัน • คีปทรายอิน' • ดิสอิสเลิฟ • โบคุวะคุมะ • เฟลเวอร์ออฟไลฟ์ • บิวติฟูลเวิร์ด/คิส&คราย • ฮาร์ตสเตชัน/สเตย์โกลด์  • พริซซันเนอร์ออฟเลิฟ
ซิงเกิลภาษาอังกฤษ: โคลสทูยู • รีมิกซ์: ฟลายมีทูเดอะมูน  • อีซีส์บรีซีย์ • เดวิวอินไซด์ • เอ็กโซดัส'04 • ยูเมคมีวอนท์ทูบีอะแมน • ดูยู • คัมแบ็กทูมี
ซิงเกิลดาวน์โหลด: อีซีส์บรีซีย์ • เดวิวอินไซด์ • ดิสอิสเลิฟ • คิส&คราย • ฟลายมีทูเดอะมูน (อินอาเตอร์เวิร์ดส)-2007 มิกซ์-  • ไฟท์เดอะบลูส์ • อีเทอร์นอลี: ดรามามิกซ์ • คัมแบ็กทูมี • บิวติฟูลเวิร์ด: แพลนนิทบ์อะคูสติกมิกซ์ • แซงค์ชัวรี (โอเพนนิง) • แซงค์ชัวรี (เอนด์ดิง) • เดิร์ดตี ดีเซิด
วีดิทัศน์: ฮิคารุ อุทาดะซิงเกิลคลิปคอลเลคชัน วอร์ลุม 1 • โบฮิเมียน ซัมเมอร์ 2000 • ฮิคารุ อุทาดะ อันปลัก • ฮิคารุ อุทาดะซิงเกิลคลิปคอลเลคชัน วอร์ลุม 2 • ฮิคารุ อุทาดะซิงเกิลคลิปคอลเลคชัน วอร์ลุม 3+ • ยูเฮช ไลฟ์ สตรีมมิง "20 ไดวะอิเคะอิเคะ! • ฮิคารุ อุทาดะ อินบูโดกัน 2004: ฮิคารุนัมเบอร์ 5 • ฮิคารุ อุทาดะซิงเกิลคลิปคอลเลคชัน วอร์ลุม 3+ • อุทาดะ ยูไนเต็ด 2006
ดูเพิ่มเติม: ผลงานเพลงทั้งหมด
ฮาร์โลว์ แชปลีย์

| ฮาร์โลว์ แชปลีย์ |
| --- | --- |
เกิด: 2 พฤศจิกายน ค.ศ. 1885 มิสซูรี สหรัฐอเมริกา
เสียชีวิต: 20 ตุลาคม ค.ศ. 1972 (86 ปี)
สัญชาติ: อเมริกัน
อาชีพ: นักดาราศาสตร์
มีชื่อเสียงจาก: รางวัลเหรียญทองคำ ราชสมาคมดาราศาสตร์
ฮาร์โลว์ แชปลีย์ (อังกฤษ: Harlow Shapley; 2 พฤศจิกายน ค.ศ. 1885 - 20 ตุลาคม ค.ศ. 1972) เป็นนักดาราศาสตร์ชาวอเมริกัน ผู้ศึกษาความสัมพันธ์ระหว่างช่วงเวลากับการส่องสว่างของดาวแปรแสงเซฟิอิด (ซึ่งค้นพบโดย เฮนเรียตตา สวาน ลีอาวิตต์) สำหรับใช้คำนวณระยะห่างของกระจุกดาวทรงกลม แชปลีย์เป็นคนแรกที่ทำการคำนวณว่าดาราจักรทางช้างเผือกมีขนาดใหญ่กว่าที่เคยเชื่อกันมามาก และตำแหน่งของดวงอาทิตย์ของเราที่เชื่อกันว่าอยู่บริเวณศูนย์กลางของดาราจักร เป็นตำแหน่งที่ไม่ถูกต้อง แชปลีย์ได้เข้าร่วมในการโต้วาทีครั้งใหญ่กับ เฮเบอร์ ดี. เคอร์ติส ที่เรียกว่า "The Great Debate" ว่าด้วยลักษณะของเนบิวลากับดาราจักร และขนาดของเอกภพ การโต้วาทีจัดขึ้นในวันที่ 26 เมษายน ค.ศ. 1920 โดยแชปลีย์คัดค้านแนวคิดที่ว่าดวงอาทิตย์อยู่ใกล้กับศูนย์กลางของดาราจักร ทั้งยังเสนอแนวคิดว่า กระจุกดาวทรงกลมกับเนบิวลาแบบกังหันที่แท้อยู่ในดาราจักรทางช้างเผือกนี้เอง ประเด็นหลังนี้เขาคิดผิด แต่ความเห็นของเขาในประเด็นแรกนั้นถูกต้อง
ช่วงคริสต์ทศวรรษ 1940 แชปลีย์ได้ช่วยเหลือทางรัฐบาลหาเงินทุนก่อตั้งองค์กรวิชาการทางวิทยาศาสตร์หลายแห่ง รวมถึง มูลนิธิวิทยาศาสตร์แห่งชาติสหรัฐอเมริกา (National Science Foundation: NSF) และยังมีส่วนสำคัญในการเพิ่มบทบาทของ "S" (Science) ให้แก่องค์การยูเนสโก (UNESCO: United Nations Educational, Scientific and Cultural Organization)
เกียรติคุณและอนุสรณ์ > รางวัลที่ได้รับ

Henry Draper Medal (1926)
Gold Medal of the Royal Astronomical Society (1934)
Bruce Medal (1939)
Henry Norris Russell Lectureship (1950)
เกียรติคุณและอนุสรณ์ > อนุสรณ์

แอ่งแชปลีย์ (Shapley crater) บนดวงจันทร์
ดาวเคราะห์น้อย 1123 แชปเลยา
กลุ่มกระจุกดาราจักรแชปลีย์
ตำแหน่งผู้บรรยายพิเศษฮาร์โลว์ แชปลีย์ สมาคมดาราศาสตร์อเมริกัน (American Astronomical Society)
ฮาร์ลาน โคเบน

| ฮาร์ลาน โคเบน |
| --- | --- |

เกิด:  (1962-01-04) 4 มกราคม ค.ศ. 1962 (62 ปี) นวร์ก รัฐนิวเจอร์ซีย์ สหรัฐอเมริกา
อาชีพ: นักเขียน
สัญชาติ: อเมริกัน
ช่วงเวลา: ค.ศ. 1990—ปัจจุบัน
แนว: ลึกลับ, ระทึกขวัญ
ฮาร์ลาน โคเบน (อังกฤษ: Harlan Coben; เกิด 4 มกราคม ค.ศ. 1962) เป็นนักเขียนนวนิยายแนวลึกลับระทึกขวัญชาวอเมริกัน หนังสือของเขามักเกี่ยวข้องกับเรื่องราวในอดีต ปมปริศนาต่าง ๆ และมักมีการหักมุมในตอนท้าย ฉากดำเนินเรื่องส่วนใหญ่มักตั้งอยู่ในนครนิวยอร์กและนิวเจอร์ซีย์ โคเบนเริ่มรู้ตัวว่าสนใจการเขียนหนังสือตอนอยู่ปี 4 หนังสือเล่มแรกที่ได้รับการตีพิมพ์นั้นตอนอายุได้ 26 ปี
โคเบนเกิดในครอบครัวชาวยิวในนวร์ก นิวเจอร์ซีย์ เติบโตและเล่าเรียนในลิฟวิงสตัน ขณะศึกษารัฐศาสตร์อยู่ที่วิทยาลัยแอมเฮิสต์ เขาเข้าร่วมเป็นสมาชิกของสมาคมไฟ อัปซิลอน (Psi Upsilon fraternity) ร่วมกับนักเขียนชาวอเมริกันอีกท่านคือ แดน บราวน์ หลังจากสำเร็จการศึกษา เขาทำงานในอุตสาหกรรมท่องเที่ยวที่มีครอบครัวของเขาเป็นเจ้าของ
ปัจจุบันฮาร์ลาน โคเบนพำนักอยู่เมืองริดจ์วูด รัฐนิวเจอร์ซีย์ กับแอนน์ แอมสตรอง-โคเบน ภรรยาของเขาที่เป็นกุมารแพทย์ กับบุตรอีก 4 คน
ในเดือนเมษายน 2016 ซีรีส์โทรทัศน์ The Five ที่โคเบนเป็นผู้จัดครั้งแรกออกฉายที่ช่องสกาย 1
ผลงาน > ชุด Myron Bolitar

Deal Breaker แปลในชื่อ หลง
Drop Shot แปลในชื่อ กลลวง
Fade Away แปลในชื่อ เล่ห์
Back Spin แปลในชื่อ แค้น
One False Move แปลในชื่อ พลาด
The Final Detail แปลในชื่อ ซ้อน
Darkest Fear แปลในชื่อ ลับ
Promise Me แปลในชื่อ สัญญา
Long Lost แปลในชื่อ แลก
Live Wire แปลในชื่อ หลอก
Home แปลในชื่อ ย้อนคืน
ผลงาน > ชุด Mickey Bolitar

Shelter แปลในชื่อ ผีเสื้อแห่งความลับ
Seconds Away แปลในชื่อ เฉียด
Found แปลในชื่อ พบ
ผลงาน > เล่มเดี่ยว

Play Dead แปลในชื่อ แกล้ง
Miracle Cure แปลในชื่อ เฉือน
Tell No One แปลในชื่อ อย่าบอกใคร
Gone for Good  แปลในชื่อ หาย
No Second Chance แปลในชื่อ โอกาสสุดท้าย
Just One Look แปลในชื่อ อย่ามอง
The Innocent แปลในชื่อ ไม่รู้
The Woods แปลในชื่อ พราง
Hold Tight  แปลในชื่อ อย่าเผลอ
Caught แปลในชื่อ คืน
Stay Close แปลในชื่อ ซ่อน
Six Years แปลในชื่อ สาบสูญ
Missing You แปลในชื่อ ลวง
The Stranger แปลในชื่อ แฉ
Fool Me Once แปลในชื่อ อย่าหลอกกัน
Don't Let Go แปลในชื่อ อย่าปล่อย
Run Away แปลในชื่อ หนี
Win แปลในชื่อ วิน
ฮาโรลด์ วิลสัน

| เดอะไรต์ออนะระเบิลลอร์ดวิลสันแห่งรีโว KG OBE PC FRS FSS |
| --- | --- |


นายกรัฐมนตรีแห่งสหราชอาณาจักร
ดำรงตำแหน่ง 4 มีนาคม 1974 – 5 เมษายน 1976
กษัตริย์: พระราชินีนาถเอลิซาเบธที่ 2
ก่อนหน้า: เอ็ดวาร์ด ฮีธ
ถัดไป: เจมส์ คัลลาฮาน
ดำรงตำแหน่ง 16 ตุลาคม 1964 – 19 มิถุนายน 1970
กษัตริย์: พระราชินีนาถเอลิซาเบธที่ 2
ก่อนหน้า: อเล็ค ดักลาส-ฮูม
ถัดไป: เอ็ดวาร์ด ฮีธ
 
ข้อมูลส่วนบุคคล
เกิด: เจมส์ ฮาโรลด์ วิลสัน 11 มีนาคม ค.ศ. 1916(1916-03-11) ฮัดเดอร์สฟิลด์, สหราชอาณาจักร
เสียชีวิต: 23 พฤษภาคม ค.ศ. 1995(1995-05-23) (79 ปี) ลอนดอน, สหราชอาณาจักร
พรรคการเมือง: พรรคแรงงาน
คู่สมรส: แมรี บอล์ดวิน
วิชาชีพ: นักวิชาการ

เจมส์ ฮาโรลด์ วิลสัน บารอนวิลสันแห่งรีโว (อังกฤษ: James Harold Wilson, Baron Wilson of Rievaulx)  ผู้ซึ่งได้รับเครื่องราชอิสริยาภรณ์การ์เตอร์(KG), เครื่องราชอิสริยาภรณ์จักรวรรดิบริติช ระดับเจ้าหน้าที่นายทหารที่เยี่ยมยอดที่สุดแห่งจักรวรรดิบริติช(OBE) องคมนตรีแห่งสหราชอาณาจักร(PC) เพื่อนฝูงแห่งสังคมราชวงศ์(FRS) และราชสมาคมสถิติ(RSS) (11 มีนาคม พ.ศ. 2459 - 24 พฤษภาคม พ.ศ. 2538) เป็นนักการเมืองพรรคแรงงานชาวอังกฤษ เขาเคยเป็นนายกรัฐมนตรีสหราชอาณาจักร ในช่วงพ.ศ. 2507-2513 และ พ.ศ. 2517-2519
| ด ค กนายกรัฐมนตรีแห่งบริเตนใหญ่และสหราชอาณาจักร |
| --- | --- | --- |
| บริเตนใหญ่ |  วอลโพล ·  เอิร์ลแห่งวิลมิงตัน ·  เพแลม ·  ดยุกแห่งนิวคาสเซิล ·  ดยุกแห่งเดวอนเชอร์ ·  ดยุกแห่งนิวคาสเซิล ·  เอิร์ลแห่งบิวต์ ·  เกรนวิลล์ ·  มาร์ควิสแห่งร็อกกิงแฮม ·  เอิร์ลแห่งแชแทม ·  ดยุกแห่งกราฟตัน ·  ลอร์ดนอร์ท ·  มาร์ควิสแห่งร็อกกิงแฮม ·  เอิร์ลแห่งเชลเบิร์น ·  ดยุกแห่งพอร์ตแลนด์ ·  พิตต์ ผู้เยาว์ |  |
| สหราชอาณาจักร | พิตต์ ผู้เยาว์ · แอดดิงตัน · พิตต์ ผู้เยาว์ · ลอร์ดเกรนวิลล์ · ดยุกแห่งพอร์ตแลนด์ · เพอร์ซิวัล · เอิร์ลแห่งลิเวอร์พูล · แคนนิง · ไวเคานต์โกดริช · ดยุกแห่งเวลลิงตัน · เอิร์ลเกรย์ · ไวเคานต์เมลเบิร์น · ดยุกแห่งเวลลิงตัน · พีล · ไวเคานต์เมลเบิร์น · พีล · เอิร์ลรัสเซล · เอิร์ลแห่งดาร์บีย์ · เอิร์ลแห่งแอเบอร์ดีน · ไวเคานต์พาเมอร์สตัน · เอิร์ลแห่งดาร์บีย์ · ไวเคานต์พาเมอร์สตัน · เอิร์ลรัสเซล · เอิร์ลแห่งดาร์บีย์ · ดิสราเอลี · แกลดสตัน · เอิร์ลแห่งเบคอนสฟิลด์ · แกลดสตัน · มาร์ควิสแห่งซอลสบรี · แกลดสตัน · มาร์ควิสแห่งซอลส์บรี · แกลดสตัน · เอิร์ลแห่งโรสเบรี · มาร์ควิสแห่งซอลสบรี · บัลโฟร์ · แคมพ์เบลล์-แบนเนอร์มัน · แอสควิธ · จอร์จ · ลอว์ · บอลดวิน · แมกดอนัลด์ · บอลดวิน · แมกดอนัลด์ · บอลดวิน · เชมเบอร์ลิน · เชอร์ชิล · แอตต์ลี · เชอร์ชิล · อีเดน · แมคมิลแลน · ฮิวม์ · วิลสัน · ฮีธ · วิลสัน · คัลลาฮาน · แทตเชอร์ · เมเจอร์ · แบลร์ · บราวน์ · แคเมอรอน · เมย์ · จอห์นสัน · ทรัสส์ · ซูแน็ก · สตาร์เมอร์ |  |
รายนาม
ฮอนด้า ซีอาร์-วี

| ฮอนด้า ซีอาร์​-วี |
| --- | --- |

ภาพรวม
บริษัทผู้ผลิต: ฮอนด้า
เริ่มผลิตเมื่อ: 2538–ปัจจุบัน​
รุ่นปี: 2540–ปัจจุบัน​
ตัวถังและช่วงล่าง
ประเภท: รถยนต์​นั่ง​เอนกประสงค์​สมรรถนะ​สูงขนาดเล็ก (Compact SUV)
รูปแบบตัวถัง: 5 ประตู เอสยูวี
โครงสร้าง: ขับเคลื่อน​ล้อ​หน้า ขับเคลื่อนสี่ล้อ
ฮอนด้า ซีอาร์-วี (อังกฤษ: Honda CR-V) เป็นรถยนต์อเนกประสงค์สมรรถนะสูงขนาดเล็ก หรือ Compact SUV (SUV ย่อมาจาก Sport Utility Vehicle) ที่ผลิตโดยค่ายรถยนต์ ฮอนด้า มอเตอร์ เริ่มการผลิตครั้งแรกใน พ.ศ. 2539 มีชื่อเสียงในฐานะรถเก๋งท้ายกุดขนาดใหญ่ (ไม่มีกระโปรงหลัง) และพร้อมความหรูหราในตัว โดยที่ CR-V เป็นอักษรย่อ ที่ย่อมาจาก "Comfortable Runabout-Vehicle" (ยกเว้นในสหราชอาณาจักร การประชาสัมพันธ์ของฮอนด้าที่นั่นใช้คำว่า "Compact Recreational-Vehicle")
รุ่นที่ 1 (พ.ศ. 2539-2544)

ซีอาร์-วี รุ่นแรก เปิดตัวในรุ่นปี พ.ศ. 2539 โดยรุ่นแรกนี้ ก่อนการปรับโฉมเล็กน้อย (ไมเนอร์เชนจ์) จะใช้เครื่องยนต์ B20B ขนาด 2,000 ซีซี 126 แรงม้า มีระบบเกียร์ 2 ชนิดให้เลือก คือ เกียร์ธรรมดา 5 สปีด และเกียร์อัตโนมัติ 4 สปีด มีระบบขับเคลื่อน 2 แบบ คือ ขับเคลื่อนล้อหน้า (Front Wheel Drive) และ ขับเคลื่อนสี่ล้อ (4WD) เมื่อเข้าเกียร์ถอยหลังรุ่นนี้จะมีเสียงติ๊ง-หน่อง
หลังการปรับโฉมเล็กน้อย (ไมเนอร์เชนจ์) ใน พ.ศ. 2542 ซีอาร์-วี ใช้เครื่องยนต์ B20Z ขนาด 2,000 ซีซี 146 แรงม้า โดยที่ฮอนด้าไม่ปรับขึ้นราคาขาย
จากการทดสอบ ซีอาร์-วี รุ่นแรกนี้ มีอัตราการสิ้นเปลืองน้ำมันเฉลี่ย 9.1 กิโลเมตรต่อน้ำมัน 1 ลิตร เมื่อวิ่งในเมือง และ 10.6 กิโลเมตรต่อลิตร ในการวิ่งต่างจังหวัด
ในประเทศไทย ทางฮอนด้า ออโตโมบิล (ประเทศไทย) เคยนำเข้าซีอาร์-วี มาจำหน่ายในช่วง พ.ศ. 2539-2545 โดยเมื่อไมเนอร์เชนจ์ในปี พ.ศ. 2542 ทางฮอนด้าได้นำมาประกอบในประเทศไทย จนถึงปี พ.ศ. 2545 จึงเลิกผลิตโฉมนี้
รุ่นที่ 2 (พ.ศ. 2544-2549)

ซีอาร์-วี รุ่นที่ 2 ออกแบบโดยมี ฮอนด้า ซีวิค รุ่นที่ 7 เป็นต้นแบบ และได้นำเครื่องยนต์หัวฉีด VTEC มาใช้อย่างเต็มรูปแบบ ทุกรุ่นทุกคลาส ทำให้สามารถมีอัตราการสิ้นเปลืองน้ำมันที่ประหยัดกว่าเดิม ส่วนเครื่องยนต์ ในประเทศไทยจะเป็นเครื่องยนต์ขนาด 2,000 ซีซี และได้เพิ่มเครื่องยนต์
2,400 ซีซี ในรุ่นปรับโฉมไมเนอร์เชนจ์ แต่ในบางประเทศ จะมีเครื่องยนต์ขนาด 2,200 ซีซีด้วย
ซีอาร์-วี รุ่นที่ 2 ได้รับการคัดเลือกจากนิตยสาร Car and Driver ให้เป็นรถ SUV ขนาดเล็กยอดเยี่ยมแห่งปี (Best Small SUV) ประจำปี ค.ศ. 2002 และ 2003
รุ่นที่ 3 (พ.ศ. 2549-2554)

ซีอาร์-วี รุ่นที่ 3 ในประเทศไทย มีเครื่องยนต์ 2 ขนาด คือ 2,000 ซีซี (150 แรงม้า ที่ 6,200 รอบต่อนาที) และ 2,400 ซีซี (170 แรงม้า ที่ 5,800 รอบต่อนาที) i-VTEC เป็นเครื่องประเภทใกล้เคียงกับ ฮอนด้า แอคคอร์ด รุ่นที่ 8 แต่ในยุโรปและในเอเชียบางประเทศ มีเครื่องยนต์ดีเซล 2,200 ซีซีขายอยู่ด้วย ระบบขับเคลื่อนมีทั้งแบบ 2 ล้อ และ 4 ล้อ ระบบเกียร์เป็นแบบอัตโนมัติ 5 สปีด 


จากการทดสอบพบว่า ฮอนด้า ซีอาร์-วี มีอัตราการสิ้นเปลืองน้ำมันเฉลี่ย 8.3 กิโลเมตรต่อลิตร เมื่อวิ่งในเมือง และ 11.1 กิโลเมตรต่อลิตรในการวิ่งต่างจังหวัด


ฮอนด้า ซีอาร์-วี มียอดจำหน่าย 9,540 คัน ในปี 2553 

ฮอนด้า ซีอาร์-วี มียอดจำหน่าย 6,019 คัน ในปี 2554
รุ่นที่ 4 (พ.ศ. 2554 - พ.ศ. 2559)

ซีอาร์-วี รุ่นที่ 4 ในประเทศไทย เปิดตัวเมื่อปี พ.ศ. 2555 มีเครื่องยนต์ 2 ขนาด คือ 2.0 (155 แรงม้า) และ 2.4 ลิตร (170 แรงม้า) มีระบบเกียร์ 3 ระบบ คือ เกียร์ธรรมดา 6 สปีด เกียร์อัตโนมัติ 5 สปีด และเกียร์อัตโนมัติ CVT โดยในประเทศไทยจะมีแค่เกียร์อัตโนมัติ 5 สปีดจำหน่ายเท่านั้น ในทั้งสองเครื่องยนต์ในช่วงแรก แต่ในช่วงการปรับโฉมไมเนอร์เชนจ์ ในรุ่นเครื่องยนต์ 2.4 ลิตรได้เปลี่ยนไปใช้เกียร์อัตโนมัติ CVT แต่ในรุ่นเครื่องยนต์ 2.0 ลิตรยังคงเดิม
เดิมทีแล้ว ฮอนด้าประเทศไทยจะมีแผนเปิดตัวซีอาร์-วีรุ่นนี้ในปี พ.ศ. 2554 แต่เนื่องจากเหตุการณ์มหาอุทกภัยปี พ.ศ. 2554 ทำให้โรงงานฮอนด้าไม่สามารถประกอบรถยนต์ได้ จึงถูกเลื่อนออกไปเป็นปี พ.ศ. 2555 เช่นเดียวกับ ฮอนด้า ซีวิค รุ่น FB ซึ่งถูกเลื่อนไปเป็นปี พ.ศ. 2555 เช่นกัน
และในวันอังคารที่ 16 กันยายน พ.ศ. 2555 ณ รอยัลพารากอน ฮอลล์ 3 ชั้น 5 สยามพารากอน ฮอนด้า ซีอาร์-วี ก็ได้เปิดตัวในประเทศไทยอย่างเป็นทางการ ภายใต้สโลแกน "Life will never be the same" แปลเป็นได้ว่า "ชีวิตที่จะไม่เหมือนเดิม"
มีการแบ่งการผลิตซีอาร์-วี ออกเป็น 4 รุ่นมาตรฐาน ได้แก่
2.0 S (2WD) : เป็นรุ่นล่างสุด ไม่มีไฟตัดหมอก ไม่มีมือจับประตูโครเมียม ไม่มี Navigator ไฟหน้าโปรเจกเตอร์ ล้ออัลลอย 17 นิ้ว ราคา 1,168,000 บาท
2.0 E (4WD) : มีอุปกรณ์มาตรฐานเหมือนกับรุ่น 2.0 S แต่จะแตกต่างกันที่ไฟตัดหมอก ล้ออัลลอย 17 นิ้ว คนละลาย Bluetooth กล้องส่องภาพด้านหลัง ราคา 1,278,000 บาท
2.4 EL 2WD: มีอุปกรณ์มาตฐานเพิ่มมาจากรุ่น 2.0 E คือ ล้ออัลลอย 18 นิ้ว พร้อม Navigator มือจับประตูโครเมียม ไฟหน้าโปรเจกเตอร์แบบ HID ระบบสตาร์ทเครื่องยนต์แบบอัจฉริยะ  ราคา 1,448,000 บาท
2.4 EL 4WD: เป็นรุ่นสูงสุด มีอุปกรณ์มาตรฐานเหมือนกับรุ่น 2.4 EL 2WD แต่จะแตกต่างกันที่ระบบขับเคลื่อน ราคา 1,528,000 บาท แต่ในรุ่นปรับโฉมไมเนอร์เชนจ์ 2.4 EL 4WD ได้เพิ่มกล้อง Honda Lanewatch® เป็อุปกรณ์มาตรฐานเฉพาะรุ่น
หมายเหตุ: 
เฉพาะสี White Orchid Pearl เพิ่มเงินอีก 12,000 บาท 
เฉพาะสี Crystal Black Pearl เพิ่มเงินอีก 8,000 บาท
รุ่นที่ 5 (พ.ศ. 2560 - 2565) > ก่อนปรับปรุง

2017 Honda CR-V AWD (RW2; pre-facelift, สหรัฐ)
2017 Honda CR-V 2.0 (RW3; pre-facelift, อินโดนีเซีย)
2018 Honda CR-V +Sport 2WD (RW1; pre-facelift, อินโดนีเซีย)
ภายใน สำหรับรุ่นไฮบริด
รุ่นที่ 5 (พ.ศ. 2560 - 2565) > หลังปรับปรุง

2020 Honda CR-V EX-L (RW1; facelift, สหรัฐ)
2020 Honda CR-V EX-L AWD (RW2; facelift, สหรัฐ)
2021 Honda CR-V 1.5 Turbo Prestige (RW1; facelift, อินโดนีเซีย)
รุ่นที่ 5 (พ.ศ. 2560 - 2565) > ยุติการผลิตในประเทศญี่ปุ่น

ในช่วง 2 ปีที่ผ่านมา Honda ได้ตัดรุ่นรถยนต์ที่ออกจำหน่ายในประเทศญี่ปุ่น รวมกันถึง 10 รุ่น โดย 4 รุ่นล่าสุดที่ทางการเปิดเผย ประกอบด้วย Shuttle, CR-V, Insight และ Accord พร้อมทั้งระบุว่า Shuttle, CR-V และ Insight จะยุติการผลิตในเดือนสิงหาคม 2022 ส่วน Accord จะมีอายุยาวกว่าเล็กน้อย โดยจะถึงฆาตในเดือนกันยายนปีเดียวกัน Honda CR-V (ฮอนด้า ซีอาร์-วี) มียอดขายที่สม่ำเสมอในหลายประเทศ แต่ดูเหมือนว่าอนาคตของรถเอสยูวีรุ่นนี้ในตลาดญี่ปุ่นอาจไม่สดใสเท่าใดนัก
CR-V มียอดขายในตลาดแดนอาทิตย์อุทัยอยู่ที่เพียง 370 คันต่อเดือนเท่านั้น ถือว่าน้อยมากเมื่อเทียบกับรถยนต์รุ่นอืน ๆ ของ Honda เหตุผลง่าย ๆ ก็คือผู้บริโภคชาวญี่ปุ่นหันไปหารถอเนกประสงค์ร่วมค่ายอย่าง HR-V (ฮอนด้า เอชอาร์-วี) ใหม่แทนนั่นเอง นับตั้งแต่เปิดตัวเมื่อเดือนเมษายนปีที่แล้ว HR-V เจนเนอเรชั่นใหม่ได้เสียงตอบรับอย่างท่วมท้นจากคอรถยนต์ในญี่ปุ่น ด้วยยอดขายเฉลี่ยเกินกว่า 4,300 คัน สูงทะลุเป้าหมายที่วางไว้
Honda ประกาศแผนสิ้นสุดการผลิตและจัดจำหน่ายรถยนต์ 4 รุ่นในประเทศญี่ปุ่น ได้แก่ Shuttle, Insight, CR-V และ Accord ตลอด 2 ปีที่ผ่านมา Honda เลิกขายรถยนต์ไปแล้วมากถึง 6 รุ่น ครอบคลุมหลายเซกเมนท์ ไม่ว่าจะเป็น Clarity, Legend, Odyssey, S660, Acty และ NSX การเลิกจำหน่ายรถยนต์อีก 4 รุ่นเพิ่มเติมทำให้กลุ่มผลิตภัณฑ์หดหายไปทั้งหมดถึง 10 รุ่นเลยทีเดียว การประกาศเลิกผลิตและขายรถยนต์ 4 รุ่นข้างต้นมีขึ้นระหว่างการประชุมผู้จัดจำหน่ายเมื่อเดือนธันวาคมปีที่แล้ว โดย Shuttle, Insight และ CR-V จะปิดฉากในสิ้นเดือนสิงหาคมนี้ ขณะที่รถซีดาน Accord จะขายไปจนถึงปลายเดือนกันยายนนี้เท่านั้น นั่นทำให้ Honda จะไม่มีรถยนต์ซีดานขายในแดนอาทิตย์อุทัยแม้แต่รุ่นเดียว
เว็บไซต์ BestCarWeb ระบุว่า สาเหตุที่เลิกจัดจำหน่าย Shuttle ที่พัฒนาบนพื้นฐานของ Fit (Jazz) เจนเนอเรชั่นที่แล้วเป็นเพราะอายุของตัวรถที่ค่อนข้างมาก และยังไม่มีตัวตายตัวแทน ขณะที่ Insight นั้นได้เสียงตอบรับไม่ค่อยดีนักจากลูกค้าในประเทศญี่ปุ่น
Honda ระบุว่าลูกค้าที่ต้องการรถยนต์แบบ Insight สามารถพิจารณา Civic e:HEV (มีเฉพาะตัวถังแฮทช์แบ็กในญี่ปุ่น) ทดแทนได้เพราะมีบุคลิกที่ใกล้เคียงกัน ขณะที่การจำหน่ายของ Accord จะสิ้นสุดลงเพราะกำลังจะเข้าสู่การเปลี่ยนโฉมโมเดลเชนจ์ โดยจะกลับมาทำตลาดบ้านเกิดอีกครั้งเมื่อเจนเนอเรชั่นใหม่เปิดตัว ฟังเหตุผล ที่น่าสนใจก็คือเหตุผลที่เลิกขาย CR-V เนื่องจากมีราคาที่สูงเกินไปและไม่เหมาะกับตลาดญี่ปุ่น เห็นได้จากยอดขายที่ลดน้อยถอยลงอย่างต่อเนื่อง ประจวบเหมาะกับการที่ Honda กำลังนำเสนอ ZR-V รถเอสยูวีรุ่นใหม่ภายในปลายปีนี้จึงคาดว่าจะมาแทนกันได้แม้จะมีขนาดตัวถังเล็กกว่าก็ตาม โดยเตรียมทำตลาดเคียงข้างรถเอสยูวีรุ่นน้องอย่าง HR-V
เว็บไซต์ BestCarWeb ยังสอบถามข้อมูลเพิ่มเติมไปยังฝ่ายประชาสัมพันธ์ของ Honda ก่อนจะได้รับคำตอบว่าการยกเลิกขายรถยนต์ทั้ง 4 รุ่นมาจากการประเมินสภาพตลาดในสถานการณ์ปัจจุบัน ขณะเดียวกัน Honda ยังต้องจัดระเบียบการผลิตใหม่ทั้งหมดเนื่องจากการปิดโรงงาน Sayama และการมุ่งเน้นระบบขับเคลื่อนไฟฟ้ามากขึ้น
รุ่นที่ 5 (พ.ศ. 2560 - 2565) > MY2022 ยกเลิกรุ่น Diesel ! ในประเทศไทย

ตามกระแสโลกเรื่องพลังงานสะอาด และ ดีเซลของ Honda ดันไม่ค่อยดีเหมือนเจ้าอื่น เครื่องยนต์ดีเซลที่ใช้ใน CR-V ไทยผลิตที่โรงงาน HONDA UK ซึ่งประกาศปิดโรงงานในปีนี้แล้วรวมทั้งสายการผลิตเครื่องยนต์ด้วย สำหรับรุ่น MMC ในไทยคงใช้เครื่องที่ UK จะผลิตเป็นสต็อคไว้ ส่วน CR-V ดีเซลรุ่นส่งออกฟิลิปปินส์ผลิตเครื่องยนต์ในอินเดียแต่มีมาตรฐานไอเสียที่ต่ำกว่าเครื่อง UK แต่ที่สำคัญที่สุดคือ HONDA ยุติการพัฒนาเครื่องยนต์ดีเซลทั่วโลกไปเรียบร้อยแล้ว ดังนั้น รุ่น 1.6 DT EL 9AT AWD : 1,759,000 บาท จึงถูกยกเลิกทำตลาดในประเทศไทย
ล่าสุด Honda Automobile ประเทศไทย ตัดสินใจยุติการจำหน่าย Honda CR-V Diesel โดยเว็บไซต์ Honda.co.th ถอดราคาจำหน่ายรุ่นเครื่องยนต์ดีเซลออกไปโดยราคาครั้งสุดท้ายอยู่ที่ 1,759,000 บาทซึ่งเป็นราคารุ่นปรับโฉม DT-EL 4WD ส่วนเครื่องยนต์เบนซิน 2.4 i-VTEC ยังจำหน่ายต่อไปจนกว่าหมดสต็อกก่อนที่เจเนอเรชันที่ 6 จะทำตลาดในไทยปลายปีนี้หรือต้นปีหน้านั่นเอง (ราคาจำหน่ายรุ่นก่อนปรับโฉมครั้งแรกอยู่ที่ 1,699,000 บาทรุ่น DT-EL 4WD และ 1,549,000 กับ 1,599,000 บาท รุ่น DT-E 2WD) ถือเป็นเรื่องประหลาดใจอีกหนึ่งเรื่องของวงการรถยนต์ไทยที่ยุติกลางอากาศก่อนจะอำลาโมเดลนี้ในไม่ช้า นอกจาก Honda Jazz กับ Honda Civic Hatchback ที่ได้อำลาไปก่อนหน้านั้น ล่าสุดค่ายรถเพื่อนที่แสนดี Nissan ล่าสุดได้ถอดข้อมูลและราคา Nissan Note ออกจากเว็บไซต์ Nissan.co.th เป็นที่เรียบร้อยแล้ว
รุ่น 5 ที่นั่ง
2.4 S CVT : 1,359,000 บาท
2.4 ES CVT AWD : 1,529,000 บาท
รุ่น 7 ที่นั่ง
2.4 E CVT : 1,419,000 บาท
2.4 EL CVT AWD : 1,579,000 บาท
ดูเพิ่ม

ข้อมูลรถยนต์ ซีอาร์วี โดย ฮอนด้า ประเทศไทย เก็บถาวร 2013-10-10 ที่ เวย์แบ็กแมชชีน
เว็บไซต์คลับของผู้ใช้รถ ฮอนด้า ซีอาร์วี ในประเทศไทย
แคตตาล๊อก ฮอนด้า CR-V เก็บถาวร 2013-10-10 ที่ เวย์แบ็กแมชชีน
ฮอนด้า ซีอาร์-วี รุ่นที่ 1
ฮอนด้า ซีอาร์-วี รุ่นที่ 2
ฮอนด้า ซีอาร์-วี รุ่นที่ 3
ฮอนด้า ซีอาร์-วี รุ่นที่ 4
ซีอาร์-วี รุ่นดีเซล
ฮาร์มอนิก

จุดต่าง ๆ ของสายเครื่องดนตรีที่สั่นแล้วสร้างเสียงฮาร์มอนิก
การเขียนโน้ตดนตรีสำหรับเสียงฮาร์มอนิกตามธรรมชาติของเชลโล อันแรกตามเสียงที่ได้ยินซึ่งสามัญกว่า และอันที่สองตามที่กดด้วยนิ้วซึ่งอ่านตามเพื่อเล่นได้ง่ายกว่า
ฮาร์มอนิก
(อังกฤษ: harmonic)
เป็นสมาชิกอันใดอันหนึ่งก็ได้ของอนุกรมฮาร์มอนิก (harmonic series) ซึ่งเป็นอนุกรมแบบอนันต์และลู่ออก (divergent infinite series)
ชื่อของมันมาจากแนวคิดเกี่ยวกับ overtone หรือฮาร์มอนิกที่เกิดในเครื่องดนตรี ซึ่งก็คือ ความยาวคลื่นของเสียง overtone จากสายเครื่องดนตรีหรือคอลัมน์อากาศในเครื่องดนตรี (เช่นในทูบา) ที่กำลังสั่น จะเป็นอนุพันธ์จากความยาวคลื่นมูลฐานของสายเครื่องดนตรี
คำนี้ใช้ในสาขาวิชาต่าง ๆ ที่มาจากประเทศตะวันตก รวมทั้งดนตรี ฟิสิกส์ สวนศาสตร์ สัญญาณอิเล็กทรอนิกส์ เทคโนโลยีวิทยุ และสาขาอื่น ๆ 
ซึ่งปกติจะใช้กับสัญญาณที่เกิดซ้ำ ๆ เช่นคลื่นรูปไซน์
ฮาร์มอนิกของคลื่นเช่นนี้ ก็คือคลื่นที่มีความถี่เป็นพหุคูณจำนวนเต็มของคลื่นดั้งเดิม โดยความถี่คลื่นดั้งเดิมจะเรียกว่า ความถี่มูลฐาน
คลื่นดั้งเดิมนี้ก็เรียกได้ด้วยว่า ฮาร์มอนิกแรก โดยคลื่นที่มีความถี่สูงยิ่ง ๆ กว่านั้นจะเป็นฮาร์มอนิกที่สูงกว่า (higher harmonic)
เนื่องจากฮาร์มอนิกทั้งหมดจะเป็นคาบตรงที่ความถี่มูลฐานด้วย ฮาร์มอนิกรวมกันทั้งหมดก็จะเป็นคาบที่ความถี่นั้นด้วย
ยกตัวอย่างเช่น ถ้าความถี่มูลฐานอยู่ที่ 50 เฮิรตซ์ (Hz)
ความถี่ของฮาร์มอนิกสูงกว่า 3 อันแรกก็จะอยู่ที่ 100 Hz (ฮาร์มอนิกที่สอง) 150 Hz (ฮาร์มอนิกที่สาม) 200 Hz (ฮาร์มอนิกที่สี่) และคลื่นอื่น ๆ ที่มีความถี่เป็นคาบที่ 50 Hz ด้วย
ในดนตรี แนวคิดเกี่ยวกับฮาร์มอนิกจะใช้ในเครื่องดนตรีแบบสายและแบบเป่า เพื่อสร้างเสียงโดยเฉพาะเพื่อให้เกิดเสียงที่สูงกว่า และในเครื่องดนตรีแบบสาย เพื่อให้ได้คุณสมบัติของเสียงโดยเฉพาะที่ภาษาอังกฤษเรียกว่า tone colour (น้ำเสียง)
ในเครื่องดนตรีแบบสาย นักดนตรีจะเล่นฮาร์มอนิกต่าง ๆ โดยแตะ (แต่ไม่ได้กดลงที่สายอย่างเต็มที่) ตรงจุดใดจุดหนึ่งโดยเฉพาะบนสายในขณะที่สร้างเสียง ไม่ว่าจะโดยดีดสายหรือสีเป็นต้น
ซึ่งก็จะสร้างเสียงฮาร์มอนิก โดยจะฟังเป็นเสียงทุ้มแหลมที่มีความถี่สูงกว่าความถี่มูลฐานของสายนั้น
ศัพท์อังกฤษ

ฮาร์มอนิกของไวโอลิน
ฮาร์มอนิกตามธรรมชาติของไวโอลินที่สาย A
ฮาร์มอนิก 110 Hz 16 ความถี่
ตัวอย่างเป็นเสียงฮาร์มอนิก 16 ความถี่ โดยใช้เสียงทุ้มแหลมรูปไซน์ทำโดยอิเล็กทรอนิกส์ เริ่มที่ความถี่มูลฐาน 110Hz มีระยะครึ่งวินาทีแต่ละคลื่น ให้สังเกตว่าฮาร์มอนิกแต่ละคลื่นจะมีระดับสัญญาณเท่ากับของความถี่มูลฐาน แต่เสียงตัวอย่างฟังดูดังขึ้นเมื่อความถี่สูงขึ้น
ฮาร์มอนิกอาจจะเรียกด้วยว่า overtones, partials, หรือ upper partials
ความต่างระหว่างฮาร์มอนิกกับ overtone ก็คือ ฮาร์มอนิกหมายเอาโน้ตทั้งหมดในอนุกรมรวมทั้งความถี่มูลฐาน (เช่น สายกีตาร์ที่ไม่ได้กด)
ส่วนคำว่า overtone หมายเอาเสียงในอนุกรมที่สูงกว่าความถี่มูลฐานเท่านั้น
แม้ในวรรณกรรมดนตรีบางบริบท คำทั้งสามนี้อาจใช้เหมือน ๆ กัน
ศัพท์อังกฤษ > Partials, overtones, และฮาร์มอนิก

overtone เป็น partial ไหนก็ได้ที่สูงกว่า partial ต่ำสุดในเสียงประกอบ
ความดังและความถี่ของ partial ต่าง ๆ ในเสียงประกอบจะกำหนดน้ำเสียง (timbre) ของเครื่องดนตรี
ความคล้ายคลึงกันของคำว่า overtone และ partial ทำให้ใช้โดยความหมายเหมือนกันในบางบริบท แต่การนับลำดับจริง ๆ จะต่างกัน ซึ่งอาจทำให้สับสน
ในกรณีพิเศษที่น้ำเสียงเครื่องดนตรี (timbre) ที่มี partial ต่าง ๆ เท่ากับอนุกรมฮาร์มอนิก (ดังที่พบในเครื่องสายและเครื่องเป่าโดยมาก) แทนที่จะมี partial ต่าง ๆ ซึ่งไม่เป็นฮาร์มอนิก (เช่น เครื่องตีที่ส่งเสียงสูงต่ำโดยมาก)
ก็จะสะดวกเรียก partial ต่าง ๆ ซึ่งเป็นองค์ประกอบว่า เป็นฮาร์มอนิก แม้นี่จะไม่ถูกต้องโดยเทคนิค เพราะฮาร์มอนิกจะนับเหมือนกันแม้มีบางส่วนขาดหายไป (ดูเสียงความถี่มูลฐานที่ไม่มี) แต่ partial และ overtone จะนับก็ต่อเมื่อมีเสียงจริง ๆ 
ตารางต่อไปนี้แสดงการใช้ชื่อ 3 อย่างนี้ (คือ partial, overtone, และฮาร์มอนิก) และวิธีการนับ (โดยสมมุติว่า ฮาร์มอนิกทั้งหมดมีจริง ๆ)
| ความถี่ 	 | ลำดับ 	 | ชื่อ 1 	 | ่ชื่อ 2 	 | ชื่อ 3 	 | รูปคลื่น 	 | รูปคลื่นในสื่อ |
| --- | --- | --- | --- | --- | --- | --- |
| 1 × f = 0440 Hz  | n = 1 	 | partial ที่ 1 	 | fundamental tone 	 | ฮาร์มอนิกที่ 1 	 |   |  |
| 2 × f = 0880 Hz 	 | n = 2 	 | partial ที่ 2 	 | overtone ที่ 1 	 | ฮาร์มอนิกที่ 2 	 |   |  |
| 3 × f = 1320 Hz 	 | n = 3 	 | partial ที่ 3 	 | overtone ที่ 2 	 | ฮาร์มอนิกที่ 3 	 |   |  |
| 4 × f = 1760 Hz 	 | n = 4 	 | partial ที่ 4 	 | overtone ที่ 3 	 | ฮาร์มอนิกที่ 4 	 |   |  |
แหล่งข้อมูลอื่น

Harmonics, partials and overtones from fundamental frequency
Discussion of Sciarrino's violin etudes and notation issues, คลังข้อมูลเก่าเก็บจากแหล่งเดิมเมื่อ 15 เมษายน 2013
Harmonics (PDF), คลังข้อมูลเก่าเก็บจากแหล่งเดิม (PDF)เมื่อ 29 ธันวาคม 2009
Hear and see harmonics on a Piano
| --- | --- |
ฐานข้อมูลการควบคุมรายการหลักฐาน: ประชาชน :  Trove